גזרת נלי"ה

גזרת נלי"ה (נחי ל' הפועל י'/ה') היא גזרת פעלים השייכת לשפות השמיות.

גזרה זאת היא מגזרות הנחים, הכוללות שורשים שבחלק מהטיותיהם, אחת מאותיות השורש "נחה" (כלומר כתובה אך לא נהגית), או אינן נכתבות כלל. בגזרה נלי"ה נמצאים הפעלים אשר ל' הפועלמניית אותיות השורש מתבססת על השורש פ.ע.ל., כלומר האות הראשונה בשורש נקראת פ' הפועל, האות השנייה נקראת ע' הפועל והאות השלישית נקראת ל' הפועל. שלהם היא י' או ה' המתפקדות כאם קריאה.

בעברית, הגזרה באה לידי ביטוי במקרים הבאים:

 בבניין קל: עבר – רָצָה, הווה – רוֹצֶה, עתיד – יִרְצֶה, ציווי – רְצֵה, שם פועל – לִרְצוֹת.
 בבניין נפעל: עבר – נִכְפָּה, הווה – נִכְפֶּה, עתיד – יִכָּפֶה, ציווי – הִכָּפֵה, שם פועל – לְהִכָּפוֹת.
 בבניין הפעיל: עבר – הִפְנָה, הווה – מַפְנֶה, עתיד – יַפְנֶה, ציווי – הַפְנֵה, שם פועל – לְהַפְנוֹת.
 בבניין הופעל: עבר – הֻפְנָה, הווה – מֻפְנֶה, עתיד – יֻפְנֶה.
 בבניין פיעל: עבר – שִׁנָּה, הווה – מְשַׁנֶּה, עתיד – יְשַׁנֶּה, ציווי – שַׁנֵּה, שם פועל – לְשַׁנּוֹת.
 בבניין פוּעל: עבר – שֻׁנָּה, הווה – מְשֻׁנֶּה, עתיד – יְשֻׁנֶּה.
 בבניין התפעל: עבר – הִשְׁתַּנָּה, הווה – מִשְׁתַּנֶּה, עתיד – יִשְׁתַּנֶּה, ציווי – הִשְׁתַּנֵּה, שם פועל – לְהִשְׁתַּנוֹת.

באוגריתיתלמשל באחד משמות האשרה "קנית אלמ" (UT 51 I), מהשורש ק־נ־י/ה ומשמעותו "קונת (בוראת, יוצרת) האלים"; או בפועל "ישתחוי" (UT 129) הזהה לפועל המקראי "ישתחוה" מהשורש ח־ו־י/ה (ראו ). ובפיניקיתלמשל בכתובת יחמלך, "האת חוי כל מפלת הבתם" כלומר "הוא חִיָּה (את) כל מפולות הבתים" בחילופי ה<->י בל' הפועל ו-ו<->י בע' הפועל (גזרת נעו"י)., ל' הפועל בגזרת נלי"ה הופיעה לעיתים כ־י' עיצורית. הגזרה קיימת גם בארמית, בשורשים כמו ח־ז־י, ח־מ־י, ר־מ־י, ד־מ־י ועוד.

 יוצאי דופן 
שורשים עם ה' עם מפיק בל' הפועל, כגון גבהּ, נגהּ, כמהּ, תמהּ ומהמהּ, נכללים בגזרת השלמים ולא בגזרת נלי"ה.

 ראו גם 
 גזרה (דקדוק)

 קישורים חיצוניים 

 סרטון הסבר של המרכז לטכנולוגיה חינוכית באתר יוטיוב.

 הערות שוליים 

__ללא_תוכן_עניינים__

קטגוריה:גזרות בעברית